અમે ઘણીબધી પ્રોડક્ટ તૈયાર કરીએ છીએ, પરંતુ હાલ ઉપવાસના દિવસો ચાલી રહ્યા છે તો તેના વિશે વાત કરીએ. અમે ખાસ કરીને ફરાળી વસ્તુઓ જેમ કે રાજગરાનો લોટ, મોરૈયો, સાબુદાણા, શીંગોડાનો લોટ, મખાણા, સિંધવ મીઠું વગેરે જેવી ફરાળી પ્રોડક્ટ તૈયાર કરીએ છીએ. આજે આ તમામ ફરાળી વસ્તુઓ માર્કેટમાં છૂટક પણ મળે છે. જે ખરીદવાનો આગ્રહ ગ્રાહકોએ ઓછો રાખવો જોઈએ, કેમ કે ખુલ્લી અને છૂટક ફરાળી વસ્તુઓની ખરીદીમાં હાઇજિનને લઈને ઘણા પ્રશ્નો રહે છે. તે વહેલી ખરાબ થઈ શકે છે, તેમાં ધનેરાં પડી શકે છે. આ વસ્તુઓમાં અન્ય ખાદ્ય પદાર્થોની ભેળસેળ થયેલી હોઈ શકે. આમાંથી કેટલીક વસ્તુઓમાં સ્ટાર્ચ પણ ભેળવવામાં આવ્યો હોય છે. આથી જ બને ત્યાં સુધી શુદ્ધતાને ધ્યાનમાં રાખીને આ પ્રકારની વસ્તુઓ બ્રાન્ડેડ અને વ્યવસ્થિત પેકિંગ થયેલી જ ખરીદવી જોઈએ જેથી તેની ગુણવત્તા પણ જળવાયેલી હોય છે અને ચોખ્ખી પણ હોય છે.